

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A képviselő-testület 2024. július 1-i rendes ülésére**

**Területhasználat kérdése**

**A napirendet tárgyaló ülés dátuma**: **2024.07.01.**

**A napirendet tárgyaló ülés:** **Pénzügyi Bizottság,** **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:**

**2. Jogszabályi hivatkozások**:

Polgári Törvénykönyvről szóló 2013. évi V. törvény

**3.Költségkihatások és egyéb szükséges feltételeket, illetve megteremtésük javasolt forrásai:**

**4. Tényállás bemutatása:**

A Telki 125/1 hrsz-ú alatt található a Polgármesteri Hivatal 2. számú épületének helyet adó ingatlan Orgona utca felé eső hátsó telekrészét - 1164 m2 területrészt - 2009. évben bérbeadta az ingatlannal szomszédos 126/1 hrsz-ú ingatlan tulajdonosa részére. A bérlő írásban jelezte az önkormányzat felé, hogy a bérleti szerződést 2024.08.31-el fel kívánja mondani.

Az ingatlannal határos 124/2 hrsz. számú ingatlan tulajdonosa korábban jelezte önkormányzatunk felé, hogy szeretné megvásárolni, vagy bérelni a saját ingatlanával határos területrészt ( mely a korábban bérelt ingatlan kb. 50 %-ának megfelelő méretű terület ), hogy azon további gyümölcsfákat ültethessen, illetve ki tudjon alakítani egy játszóteret a gyermekei és a barátaik részére, ezzel egyidejűleg a területet a jövőben megfelelő árnyékot adó fákkal tovább tudja zöldíteni.

Időközben felmerült annak lehetősége is, hogy a korábban bérelt telekrész másik felében az önkormányzat lehetőséget biztosítson egy közösségi kert kialakítására.

A közösségi kert kialakításával lehetőséget lehetne teremteni azon lakóknak,

* akiknek az ingatlanuk már szűkös lett a palántanevelésre vagy eleve ilyennel nem is rendelkeznek
* illetve, akik saját zöldséget, gyümölcsöt szeretnének termeszteni és erre a saját ingatlanukon nincs lehetőségük.

A képviselő-testület 2024. április 29-i ülésén 38/2024.(IV.29.) önkormányzati határozatával döntött arról, hogy a terület 124/2 hrsz-ú ingatlannal határos területrészét 586 m2 területméret vonatkozásában bérbe/használatba adja 5 évre évi 240 ezer forintért Horváth Gergely ingatlantulajdonos részére, azzal a kitéttel, hogy a bérleti díj összege évente az infláció mértékével emelkedik, valamint a felek 5 év után egyező akarattal a szerződés meghosszabbításáról is dönthetnek.

A képviselő-testület döntéséről az ingatlan tulajdonos ki lett értesítve, és egy ellenajánlatot nyújtott be az önkormányzat részére, melyben kérte a bérleti díj mértékének csökkentését évi 120.000.- Ft-ra, illetve kérte annak lehetőségét, hogy az öt év után automatikusan további öt évvel meghosszabbításra kerüljön a bérlés lehetősége, amennyiben egyik fél sem mondja fel időközben a szerződést.

Telki, 2024. június 28.

 Deltai Károly

 polgármester

**Határozati javaslat**

**Telki Község Önkormányzat Képviselő-testülete**

**/2024. (VII. ) számú önkormányzati határozata**

**Területhasználat kérdése**

Telki Község Önkormányzat Képviselő-testülete úgy határoz, hogy akként módosítja a 38/2024. ( Iv.29.) önkormányzati határozatát, hogy a Telki község Önkormányzat tulajdonát képező Telki 125/1 hrsz-ú ingatlan területéből 586 m2 területrészt 5 évre évi 120.000.- Ft-forintért bérbeadja Horváth Gergely Telki 124/2 hrsz alatti ingatlantulajdonos részére, azzal a kikötéssel, hogy a bérleti díj összege évente a mindenkori éves infláció mértékével változik, illetve az 5 év lejártát követően a megállapodás további öt évvel meghosszabbításra kerül, amennyiben időközben egyik fél sem mondja fel a bérleti szerződést.

Felelős: polgármester

Határidő: értelem szerint